Tretie tisícročie má už k dispozícii nástroje, ktorými dokáže upraviť životné prostredie tak, aby nepredstavovalo neprekonateľné bariéry v pohybe, aby zvukové, či svetelné signály pomáhali pri orientácii v priestore, aby informácie v dostupnej forme sa dostali ku všetkým, čo znamená aj k ľuďom s poruchami zraku alebo sluchu, aby vzdelanie a tvorivá činnosť neboli výsadou len pre zdravých ľudí. Že to nie je jednoduché, ale na druhej strane, že sa to dá, poznávame aj zo skúseností vyspelých krajín. Riešenia sú, ako ich mnohí aj poznajú, v každom jednom z nás. Žiaľ, mnohokrát sa stretávame aj predstaviteľov verejného života len s úzkymi, egoistickými snahami o osobné dobro, bez ohľadu na to, či to naše dobro neobmedzuje dobro tých druhých. Často si kladiem otázku, ako je možné, že človek so zdravým zrakom nevidí, že človek so zdravým sluchom nepočuje, že človek s pevným krokom sa iba bezcieľne, nezmyselne presúva z miesta na miesto. Zrejme preto, lebo vytvorenie obrazu na sietnici oka ešte neznamená vnímanie obrazu, chýba jeho rozumové spracovanie. Podobne rozkmitanie membrány vplyvom zvuku, v Cortiho orgáne vnútorného ucha, nestačí na pochopenie počutej informácie. Preto sú veľmi vzácni ľudia, čo aj vidia, aj počujú, aj chcú pomáhať odstraňovať bariéry a tak zlepšovať kvalitu života aj svojim zdravotne postihnutým spoluobčanom. Za takéhoto človeka považujem, na základe jej doterajších známych aktivít, ako aj na základe opakovaných rozhovorov práve kandidátku KDH za poslankyňu do NR SR, p. Mgr. Janku Žiňanskú. Cítiť to aj z volebného programu, najmä z časti "Bezbariérové Slovensko".
Obstojí námietka, že toto všetko je nám už známe a považujeme to za správne, ale čo zmôže
jedna osoba? Jednotlivci sa strácajú ako zrnká v piesku, ako kvapka v mori. Na tieto otázky možno zareagovať úryvkom z knihy: "Hovor mi o láske" od Michaela Quoista:
Keby si každá nota povedala:
hudbu nevytvorí jedna nota
... Nevznikla by symfónia.
Keby si každé slovo povedalo:
Jedno slovo nemôže vytvoriť stránku
... nevznikla by kniha.
Keby si každý kameň povedal:
Jeden kameň nemôže vystaviť stenu
... nevznikol by dom.
<!--[if !supportEmptyParas]--> <!--[endif]-->
Ako symfónia potrebuje každú notu,
ako kniha potrebuje každé slovo,
ako dom potrebuje každý kameň,
ako oceán potrebuje každú kvapku vody,
ako žatva potrebuje každé obilné zrno,
potrebuje celé ľudstvo teba, tam kde si,
si jedinečný a teda nenahraditeľný.